ma usun soovimise jõusse. ("küsi ja sulle antakse" põhimõte läheb ka sellesse teemasse, aga on mu meelest laiem, vahel saad ka selliseid asju, millest küll kirglikult ja tundeküllaselt räägid, aga otseselt ei ole mõelnud, et seda ma nüüd tahan.)  ma usun sellesse, et kui sa sõnastad soovi ja paned selle kirja, mõtled sellele langevat tähte nähes või münti purskkaevu visates, siis see läheb täide. mu meelest on need  rituaalid ise juba nii armsad ja mängulised, et seda võib ka ainult nende pärast teha, aga ma tean, et alateadvus on võimalusterohke asi (kui nii võib öelda) ning soovi sõnastamisega sa programmeerid ennast soovitud suunas liikuma ja soovi täitumiseks vajalikke võimalusi märkama.  aastaid tagasi ma mõtlesin päris palju, mida ma tahan ja panin hulga soove-eesmärke kirja. hiljuti tuli meelde ja... noh, ma olin need unustanud ja need kõik ei olnud ka enam nii olulised mu jaoks kui kunagi, aga... paljud läksid  täide. hämmastav. pani mõtlema, et tasub jätkata.  ja noh, muidugi on olulised ka need sõnumid ja pildid, millega end ümbritseda. sellele mõeldes riputasin eile endale meeldetuletuseks lambi külge directori helkuri kirjaga "et su töö oleks fun" :)